Държавен вестник, бр. 16, 2010 г., стр. 41

БРОЙ  16	
Д Ъ Р Ж А В Е Н  В Е С Т Н И К 	
СТР.  41  
1. по унифицирани показатели;
2. при ясна и прозрачна процедура.
(2) Оценяване на изпълнението на целите се 
извършва по йерархичен ред от горе на долу.
Чл. 22. Оценяването на изпълнението на 
целите се осъществява на:
1. колективно ниво – оценяват се постигна­
тите от структурата резултати от изпълнението 
на целите;
2. индивидуално ниво – оценява се индиви­
дуалният принос на служителя за изпълнение на 
целите на колективно ниво или изпълнението 
на длъжностните задължения в случаите на 
чл. 20, ал. 2.
Чл. 23. (1) Изпълнението на целите на 
колективно ниво се оценява чрез съпоставяне 
на целените с реално постигнатите резултати. 
(2) Оценката се определя като процент от 
изпълнението на целите. 
(3) Оценката за изпълнение на общата цел 
е средната оценка от изпълнението на подце­
лите от главните и областните дирекции за 
отчетния период.
Чл. 24. Оценяването на индивидуално ниво 
се извършва по петстепенна скала от 2 до 6 
във възходящ ред:
1. оценка „2“ – когато изпълнението на 
длъжностните задължения, свързани с реали­
зирането на целите, е със системни пропуски и 
не отговаря на изискванията и/или резултатите 
от дейността не допринасят за постигане на 
поставената цел;
2. оценка „3“ – когато изпълнението на 
длъжностните задължения, свързани с реали­
зирането на целите, е с частични пропуски и в 
определена степен отговаря на изискванията, но 
не ги покрива изцяло и/или резултатите от дей­
ността са удовлетворителни, като в ниска степен 
допринасят за постигане на поставената цел;
3. оценка „4“ – когато изпълнението на длъж­
ностните задължения, свързани с реализирането 
на целите, е в рамките на изискванията, без да 
ги надвишава, и/или резултатите от дейността 
са добри, като в средна степен допринасят за 
постигане на поставената цел;
4. оценка „5“ – когато изпълнението на 
длъжностните задължения, свързани с реализи­
рането на целите, в отделни случаи надвишава 
изискванията и/или резултатите от дейността 
във висока степен допринасят за постигане на 
поставената цел;
5. оценка „6“ – когато изпълнението на 
длъжностните задължения, свързани с реализи­
рането на целите, в повечето случаи надвишава 
изискванията и/или резултатите от дейността 
в най-висока степен допринасят за постигане 
на поставената цел.
Чл. 25. Ръководителите на структурни звена с 
формулирана специфична цел са оценяващи ръ­
ководители на пряко подчинените си служители. 
Чл. 26. Не подлежат на оценяване по чл. 24 
членовете на и служителите към политическия 
кабинет на министъра на вътрешните работи, 
задграничните представители, главният секретар 
на МВР, ръководителите на структурите по чл. 9, 
ал. 1 ЗМВР, на структурите към ръководството 
на МВР и техните заместници.
Чл. 27. Оценяването на колективно ниво 
приключва и се документира до 15-о число на 
първия месец от следващия отчетен период.
Чл. 28. Оценяването на индивидуалния 
принос започва след приключване на оценя­
ването на колективно ниво и се документира 
до 30-о число на първия месец от следващия 
отчетен период.
Чл. 29. (1) Оценяването на изпълнението на 
целите приключва с формирането на крайна 
оценка, включваща оценката на изпълнението 
на колективно ниво и оценката на индивидуал­
ния принос или изпълнението на длъжностните 
задължения за служителите по чл. 20, ал. 2. 
(2) Крайната оценка на служителите се 
утвърждава от ръководителите на структурите 
по чл. 9, ал. 1 ЗМВР и на структурите към 
ръководството на МВР. 
Чл. 30. (1) Оценяващият ръководител за­
познава служителя с поставената му оценка в 
7-дневен срок след утвърждаването є. 
(2) Запознаването се удостоверява с подпис 
на служителя в протокол по образец.
(3) При невъзможност служителят да се 
запознае с поставената му оценка в срока по 
ал. 1 в протокола се посочва причината. В 
3-дневен срок от отпадане на невъзможността 
служителят се запознава с поставената му ин­
дивидуална оценка.
(4) Незапознаването с индивидуалната 
оценка не спира процедурата по формиране на 
индивидуалното допълнително възнаграждение.
Чл. 31. (1) Когато през отчетния период 
служителят премине на работа в друга структура 
или структурно звено, той се оценява само от 
новия ръководител, когато е работил на новата 
длъжност не по-малко от половината период.
(2) Когато служителят е преминал на работа 
в друга структура или структурно звено във вто­
рата половина на отчетния период, предишният 
ръководител изготвя оценка за изпълнението до 
момента и я изпраща на новия ръководител.
(3) При оценяването на служителя новият 
ръководител отчита оценката по ал. 2. 
(4) Когато служителят в периода след при­
ключване на отчетния период до изплащане 
на дължимото допълнително възнаграждение 
е преминал на работа в структура с друго фи­
нансово обслужване, същият се оценява в пре­
дишната месторабота, като финансовото звено 
от предишната служба изготвя удостоверителен 
документ за дължимата сума и го изпраща на 
финансовото звено в новата служба.
(5) Когато през отчетния период служителят 
промени служебните си или трудовите правоот­
ношения, той се оценява съобразно придобития 
нов статут към момента на оценяване.